Meer oor ons – Laerskool Krugerpark
Meer oor ons!
Laerskool Krugerpark is ‘n tradisieryke Enkelmedium Afrikaanse skool wat op 18 Januarie 1965 in gebruik geneem is. Die skool is geleë in Potgietersrus (Mokopane) in die hartjie van die Bosveld. Daar is tans ongeveer 980 kinders en 40 onderwysers en 4 Studente in die skool en dit maak die skool baie persoonlik, bedoelend die personeel en kinders ken almal mekaar.
As vennote in die onderwys en opvoeding van ons kinders, is ouerbetrokkenheid vir ons baie belangrik. Die skool word ondersteun deur ‘n kundige Beheerliggaam en kundige onderwysers. Die personeel van Laerskool Krugerpark het ‘n passie vir die onderwys. Elke personeellid ‘n kenner in sy/haar leerarea.
Laerskool Krugerpark is ‘n skool waar ons onsself verbind tot akademiese uitnemendheid. Hier word leerders as gerespekteerde individue beskou en word die leerders aangemoedig om hulle volle potensiaal op akademiese, sosiale, emosionele en fisiese gebied te bereik.
Dit is vir ons belangrik om vir elke kind in die skool ‘n geleentheid te gee om hom/haarself maksimaal te ontwikkel op alle gebiede. Met die veranderinge in die onderwys is dit ons mikpunt om die standaarde steeds baie hoog te hou soos wat dit in ons Visie en Missie uiteengesit word.
Skoollied, Skoolwapen, Visie & Missie
Om aan te durf ons leuse
om te volhard ons doel
Ons bou met lus en vreugde
Aan ‘n toekoms wat daar wag
Ons wandel in sy lus
Wanneer ons werk of speel
En ons strewe bly altyd
Die skool te eer ons sal
Immer voorwaarts gaan
Heel ons kinder-skaar
Ons is geanker in jou naam
Waarom Krugerpark Laerskool
Die terrein waarop hierdie skoolgebou staan, dra die naam van een van die grootste leiers van die verlede. die terrein was bekend as die “President Kruger Park”.
Die skoolwapen bestaan uit ‘n geel geometriese skild. Aan die bokant is ‘n breë horisontale dwarsbalk met ‘n arend met oopgespreide vlerke daarop. In die middel van die skild, onder die dwarsbalk, is ‘n vertikale blou pilaar. Die leuse DURF AAN EN VOLHARD verskyn op ‘n geel lint aan die onderkant van die skild. Die simboliek van die skoolwapen is as volg:
Koninklike posisie – Almag van God
Jeugdige krag en vlugheid
Ondersteuning van afhanklikes
Beskerming van swakkes
Skerpsiende oë – insig
Vaste greep van kloue – volharding
Vastigheid en krag
Durf aan en volhard
Visie & Missie…
Ons skool is by uitnemendhuid geskoei op Christenskap wat die grondslag vorm waarop ons as opvoeders voortbou om verantwoordelike, kultuurbewuste leerders in hul Afrikaanse moedertaal op te voed en te onderrig.
Dis die missie van ons skool om al sy onderwysers deur middel van indiensopleiding te ontwikkel en te verryk tot ‘n uitnemende opvoeder wat deur kundige onderrig die kind lei en begelei tot produktiewe verantwoordelike volwassenes. Onderwysers verbind hulself tot Christelike beginsels in vennootskap tussen skool, kerk en ouergemeenskap.
This is just list item
Laerskool Krugerpark Vennote
Piet Potgieter Hoërskool
Mokopane Primary School
Voeg u naam hierby..
This site was created with love…